kardosdrur/scandi-wiki huggingface dataset:
Dansk Film-Avis nr. 709

Dansk Film-Avis nr. 709 er en dansk Ugerevy med dokumentariske optagelser fra 1945. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
. I den mest kendte væveskole i København - Den danske Væveskole - får vordende vævere en meget grundig uddannelse. Der anvendes moderne maskiner, og kemiske analyser og afprøvning af stoffers styrke udføres.
 I Thisted åbnes årets første dyrskue.
 Trods færdselsvanskeligheder forbereder teltholdere på Dyrehavsbakken en stor sæson.
 Ude på Amager findes der en rigtig gammel reberbane. Det materiale som fremstilles er af bedste kvalitet.
 "Primer Plano" er titlen på Spaniens førende filmblad. Billedreportagen viser, hvordan bladet fremstilles.
 Den tyske fører i Berlin. De officerer, som leder forsvaret af den tyske hovedstad, bliver forestillet for Adolf Hitler. Rygtet om førerens tilstedeværelse i kampens brændpunkt er nået ud til soldaterne, der hilser ham med begejstring.
 Tyve medlemmer af Hitler-Jugend, som har udmærket sig i kampen mod bolsjevikkerne, bliver modtaget af Adolf Hitler. Den yngste af drengene fortæller, hvordan han gjorde sig fortjent til jernkorset.
 Alle til rådighed stående tyske reserver bliver sat ind i kampene mod bolsjevikkerne, og hver fodsbredde jord bliver forsvaret til det sidste. (Skrift på husmur: "Shütz unsere Frauen und Kinder von den roten Bestien"). En russisk flyver angriber de tyske linjer.

Medvirkende 

 Christian Jørgen "Tribini" Nielsen

Referencer

Eksterne henvisninger 
 

Ugerevyer
Propagandafilm fra Danmark
Danske film fra 1945
Begivenheder i 1945
Vaccination i Justitsministeriet den 5. Marts 1945

Vaccination i Justitsministeriet den 5. Marts 1945 er en dansk dokumentarisk optagelse fra 1945.

Handling 
En læge vaccinerer personalet i Justitsministeriet - først kvinderne og derefter mændene. Optaget 5. marts 1945.

Referencer

Eksterne henvisninger 
 

Dokumentariske optagelser
Danske film fra 1945
Eisenhower's besøg

Eisenhower's besøg er en dansk ugerevy fra 1951 produceret af Socialdemokratens Filmtjeneste. Filmen rapporterer fra general Eisenhovers besøg i København.

Handling 
General Dwight D. Eisenhower, USA's senere præsident, er på besøg i Københan. Han ankommer til Københavns lufthavn 11. januar 1951, hvor han modtages af udenrigsminister Ole Bjørn Kraft og USA's ambassadør Eugenie Anderson. Efter overnatning på Hotel d'Angleterre er han i audiens på Amalienborg for at modtage elefantordenen og derefter til møde i udenrigsministeriet på Christiansborg.

Eisenhower var amerikansk præsident 1953-1961.

Medvirkende 
 Dwight D. Eisenhower

Referencer

Eksterne henvisninger 
 

Ugerevyer
Reportagefilm fra Danmark
Danske film fra 1951
Begivenheder i 1951
Danmark i 1950'erne
Christian X's Garderjubilæum 1929 og Dr. Vilhelmine af Holland

Christian X's Garderjubilæum 1929 og Dr. Vilhelmine af Holland er en dansk dokumentarisk optagelse fra 1929.

Eksterne henvisninger 
 

Dokumentariske optagelser
Danske film fra 1929
Kongefamilien paa Sorgenfri

Kongefamilien paa Sorgenfri er en dansk dokumentarisk optagelse fra 1941.

Handling 
Hele kongefamilien filmet i haven bag Sorgenfri slot. Prinsesse Elisabeth, Prinsesse Margrethe og Prins Ingolf. Børnene ses gående og på skødet af Dronning Alexandrine. Prins Knud sidder i en balje. Dronning Alexandrine fotograferer og Kronprins Frederik smalfilmer.

Referencer

Eksterne henvisninger 
 

Dokumentariske optagelser
Danske film fra 1941
Det danske kongehus
Femte Thule Expedition

Femte Thule Expedition er en dansk dokumentarisk optagelse fra 1921.

Handling 
Sommeroptagelser fra Grønland: Indsejling i en stille fjord, pukkelhvaler i vandet. Et mere uroligt hav dækket af store isflager. Besøg i en bygd: køer malkes og geder slagtes. Masser af små fartøjer, kajakker og konebåde (umiaq), tager imod kongeskibet med Kong Christian X og Dronning Alexandrine ombord. Kajakroerne demonstrerer forskellige manøvrer, bl.a. 'grønlændervending'. En isbjørn ses svømme foran kajak. Sæl sprættes op, de små børn får straks et friskt stykke spæk. En fisker sprætter en havkal (grønlandshaj) op fra sin kajak. Lodder (ammassat) i stimer fanges med net fra klippekanten. De lægges til tørring på klippen. Hundespand trækker hundeslæderne hen over klipperne, der er fart på. Det er usikkert, hvor disse optagelser stammer fra, og om det er 5. Thule-Ekspedition.

Medvirkende 

 Kong Christian X
 Dronning Alexandrine

Referencer

Eksterne henvisninger 
 

Dokumentariske optagelser
Ekspeditionsfilm fra Danmark
Danske film fra 1921
Film om Grønland
Begivenheder i 1921
Ti Aars Stiftelsesfesten den 25. Juli 1926 i Holbæk

Ti Aars Stiftelsesfesten den 25. Juli 1926 i Holbæk er en dansk dokumentarisk optagelse fra 1926.

Handling 
I Holbæk afholder Feltartilleriforeningen 10 års stiftelsesfest den 25. juli 1926. Oberstløjtnant Ervald modtager honnør af batteriet Clausen og hilser på de gamle feltartillerister. Efterfølgende opvisning og underholdning til hest: Troika, Jeu de Barre, En hest for lidt og tandemridning. Unge mænd viser Bukhs gymnastik og stokkeslag. Herefter kvadrilleridning samt springning og så hele batteriet i marken. Bestyrelsen og de to arrangører, overofficient Andersen og formand, fhv. sergent Petersen præsenteres. Til slut ankommer batteriet til Holbæk kaserne.

Referencer

Eksterne henvisninger 
 

Dokumentariske optagelser
Danske film fra 1926
5. Maj 1948

5. Maj 1948 er en dansk ugerevy fra 1948.

Handling 
1) Mindehøjtidelighed ved Skamlingsbanken. Klokkestabel indvies. Oberst Højland Christensen, Mogens Fog, Frode Jakobsen m.fl. taler. Frihedskæmpere præsenterer gevær. 
2) På Langeland er der mindehøjtidelighed for de allierede flyvere, der er styrtet ned under 2. Verdenskrig.
3) I Tuborg Havn afsløres en mindesten for de faldne, illegale transportfolk. Til stede er Frode Jakobsen, Hans Hedtoft og den svenske socialminister Gustav Möller samt kongefamilien.

Medvirkende 
 Hans Hedtoft
 Dronning Ingrid
 Kong Frederik 9.
 Dronning Alexandrine
 Prins Knud

Referencer

Se også 
 5. maj i Tuborg Havn, ugerevy fra Dansk Film Co. A/S med tilsvarende klip fra mindehøjtideligheden i Tuborg Havn.

Eksterne henvisninger 
 

Ugerevyer
Danske film fra 1948
Begivenheder i 1948
Danmark i 1940'erne
Fredericia turistfilm

Fredericia turistfilm er en dansk dokumentarisk optagelse fra 1922.

Handling 
Vue over by. Omegnen. Havnen i Fredericia. Færger sejler ud. Hjuldamperfærge sejler ind i færgeleje. Togvogn ombord. Passagerer går fra borde. Ved voldene. Der sejles ind i færgelejet ved Strib på Fyn. Biler kører i land. Strand med badende. Der sejles ind i Fredericia havn. Strand med badeanstalt (strømbadebanstalten). Monument for søhelten Peter Buhl. Jødisk (mosaisk gravplads) kirkegård. Gadebilleder. Voldanlæg. Vold med port, biler kører igennem. Olaf Ryes minde. Klint og strand. Traktørsted. Mænd ved borde Hybylund. Voldport med trafik. Den tapre landsoldat. Gader. Vue over voldanlæg og by. Cykelstier langs voldene. Gadebilleder. Biltrafik. Havnen. Lille færge, "Jyden", kommer ind i Fredericia gamle havn fra Strib. Hvidt hus i grønne omgivelser. Jernbanespor. Meget flot film.

Referencer

Eksterne henvisninger 
 

Dokumentariske optagelser
Turistfilm fra Danmark
Danske film fra 1922
Frederik d. VIII besøger Randers

Frederik d. VIII besøger Randers er en dansk dokumentarisk optagelse fra 1908, hvor kong Frederik 8. og dronning Louise besøger Randers.

Handling 
Kong Frederik VIII og dronning Louise sejler ind gennem Randers fjord ledsaget af bl.a. udflugtsdamperen Falken og små flagsmykkede både og lystfartøjer. På kajen i Randers modtages de kongelige af byens honoratiores og byens dragoner. Kongen og dronningen hilser på fremmødte borgere og kører efterfølgende gennem byen i karet, hvor de hyldes af de mange randrusianere. En æresport er rejst i anledning af besøget.

Medvirkende 
 Kong Frederik VIII
 Dronning Louise

Referencer

Eksterne henvisninger 
 

Dokumentariske optagelser
Danske film fra 1908
Kultur i Randers
Randers
Det danske kongehus
Danmark i 1900'erne
Fodboldlandskampen Danmark - Sverige 1. juli 1945

Fodboldlandskampen Danmark - Sverige 1. juli 1945 er en dansk dokumentarisk optagelse fra 1945.

Handling 
Fodboldlandskamp 1. juli 1945 mellem  og  i Idrætsparken. I pausen er der militærparade, og de to hold og trænere hilser på den danske Kong Christian X. Slutresultat: 4-3 til svenskerne.

Medvirkende 

 Kong Christian X
 Dronning Alexandrine
 Prinsesse Caroline-Mathilde

Referencer

Eksterne henvisninger 
 

Dokumentariske optagelser
Danske film fra 1945
Sportsfilm
Begivenheder i 1945
Fodboldkampe
Danmarks fodboldlandshold
Sveriges fodboldlandshold
Fodbold - Sverige - Danmark 1937

Fodbold - Sverige - Danmark 1937 er en dansk dokumentarisk optagelse fra 1937 af fodboldlandskampen mellem  og , der fandt sted den 3. oktober 1937 på Råsunda stadion i Stockholm. Danmark vandt fodboldkampen 2-1 på mål af Knud H.M. Andersen og Helmuth Søbirk.

Der skulle gå næsten 40 år inden Danmark igen vandt en udekamp mod Sverige.

Referencer

Eksterne henvisninger 
 

Dokumentariske optagelser
Danske film fra 1937
Sportsfilm
Begivenheder i 1937
Fodboldkampe
Danmarks fodboldlandshold
Sveriges fodboldlandshold
Den jyske Hede

Den jyske Hede er en dansk dokumentarisk optagelse.

Handling 
Optagelser fra den jyske hede. Familien kører ud i oksekærre og høster med le. Brød bages i en udendørs ovn. Bondekonen og de to døtre karter, spinder og strikker på gårdspladsen. Vandet trækkes op af brønden, så hesten kan drikke. Der skæres siv, og leen slibes. På den sandede hede dyrkes der også jordbær. Optagelserne er uden årstal.

Referencer

Eksterne henvisninger 
 

Dokumentariske optagelser
Hjemmeværnssoldater på øvelse

Hjemmeværnssoldater på øvelse er en dansk dokumentarisk optagelse fra 1943.

Handling 
En gruppe danske, fortrinsvis ældre hjemmeværnssoldater laver kampøvelse. Der trænes bl.a. i kamp med bajonetter. Humøret er højt.

Referencer

Eksterne henvisninger 
 

Dokumentariske optagelser
Danske film fra 1943
Ungdommens storslaaede Frihedsstævne

Ungdommens storslaaede Frihedsstævne er en dansk dokumentarisk optagelse fra 1945.

Handling 
Gunnar Nu Hansen rapporterer fra Ungdommens Frihedsstævne 17. maj 1945, hvor 75.000 unge mødes på Grønttorvet i København for at fejre Danmarks og Norges befrielse. På talerstolen er Svend Methling, som læser en prolog af Poul Sørensen, folketingsmedlem Alvilda Larsen (DKP), der hylder ungdommens indsats i modstandsbevægelsen og pastor Harald Sandbæk i brigadeuniform, der taler om kirkens kamp og hylder de tapre danske kvinders indsats.

Medvirkende 

 Svend Methling
 Alvilda Larsen
 Harald Sandbæk

Referencer

Eksterne henvisninger 
 

Dokumentariske optagelser
Reportagefilm fra Danmark
Danske film fra 1945
Erotisk kompilation

[Erotisk kompilation] er en dansk dokumentarisk optagelse fra 1920.

Handling 
Et eksempel på en "orphan film", en forældreløs film, bestående af en samling uidentificerede klip. Der kan være tale om censurklip, eller blot om en filmoperatør, der har lavet sin egen lille erotiske kompilation.

Referencer

Eksterne henvisninger 
 

Dokumentariske optagelser
Danske film fra 1920
Erotiske film fra Danmark
I.P. Müller viser "Mit System"

I.P. Müller viser "Mit System" er en dansk dokumentarisk optagelse fra 1904 instrueret af Peter Elfelt.

Handling 
J.P. Müller demonstrerer sit gymnastiske øvelsessystem herunder diverse stående øvelser, mavebøjninger over stol og frottering. Nogle af optagelserne kan også ses i 'I.P. Müller I'.

Jørgen Peter Müller (1866-1938) var hygiejniker og idrætspioner. 1901-05 var han inspektør ved Vejlefjord sanatorium. Derefter virkede han udelukkende som agitator for legemesrøgt og var overvejende bosat i udlandet. Han opnåede verdensberømmelse med sin bog 'Mit System', der udkom i 1904. Her samlede han sine erfaringer, sine træningsmetoder og den levemåde, der førte til de bedste resultater. Hans system bestod af en række selvkonstruerede hjemmegymnastiske, enkle øvelser, hvori han afgørende brød med den da enerådende påvirkning fra svensk mandsgymnastik. 'Mit System' blev en enestående succes, oversat til 25 sprog, trykt i over halvanden mio. eksemplarer.

Medvirkende 

 J.P. Müller

Referencer

Eksterne henvisninger 
 

Dokumentariske optagelser
Danske film fra 1904
Gymnastik
Olaf Fønss og Oda Nielsen

Olaf Fønss og Oda Nielsen er en dansk dokumentarisk optagelse fra 1929.

Handling 
Olaf Fønss besøger skuespilkollegaen Oda Nielsen i hendes æresbolig i Fredensborg den 12. oktober 1929. Fønss skal interviewe Oda Nielsen om hendes afdøde mand, skuespilleren, instruktøren og teaterdirektøren Martinius Nielsen, som Fønss var en nær ven af i mange år. De to mødte hinanden, da Fønss fik engagement på Dagmarteatret i Martinius Nielsens direktørperiode. Det var på denne scene, Fønss debuterede som teaterskuepiller, og sammesteds spillede han flere gange sammen med Oda Nielsen. Til trods for at Fønss havde længerevarende engagementer på flere københavnske teatre, var det dog som filmskuespiller, han for alvor fik succes. Ud over sit virke som skuespiller var han også instruktør, producent og filmcensor. I modsætning til Fønss medvirkede Oda Nielsen kun i ganske få film, men til gengæld havde hun stor succes på de skrå brædder og som visesangerinde. I de sidste mange år af sit liv engagerede hun sig i velgørenhedsarbejde og som anerkendelse af dette, skænkede et biografteater hende en årlig afgift, ligesom hun i 1925 fik æresboligen, Slotsgade 4 i Fredensborg.

Medvirkende 

 Olaf Fønss
 Oda Nielsen

Referencer

Eksterne henvisninger 
 

Dokumentariske optagelser
Danske film fra 1929
Juleskibet ankommer

Juleskibet ankommer er en dansk dokumentarisk optagelse fra 1947.

Handling 
Juleskibet "Gripsholm" ankommer en decembermorgen til Københavns Havn med ca. 250 dansk-amerikanere og dansk-canadiere, som skal hjem og holde jul. Familie og venner står på kajen og tager imod med velkomst-skilte. Der er orkester, flag og faner. Overborgmester H.P. Sørensen byder velkommen.
Ved indsejlingen er "Gripsholm" flankeret af to bugserbåde, til venstre i billedet er det s/s Odin og til højre i billedet er det m/s Gorm.

Referencer

Eksterne henvisninger 
 

Dokumentariske optagelser
Danske film fra 1947
Begivenheder i 1947
Danmark i 1940'erne
Københavns Havn
Ganløse Motorløb

Ganløse Motorløb er en dansk dokumentarisk optagelse fra 1937.

Handling 
Tre optagelser:
1) Cykelløb på indendørsbanen i Forum i København.
2) En flydekran sætter den sidste sektion af Storstrømsbroen på plads. Nogle af de samme optagelser ses i filmen Storstrømsbroens Bygning.
3) Motorløb på Ganløse Terræn- og Motorbane. Muligvis fra et løb 5. september 1937, hvor den nye rundbane bliver indviet.

Referencer

Eksterne henvisninger 
 

Dokumentariske optagelser
Danske film fra 1937
Begivenheder i 1937
Danmark i 1930'erne
Seksdagesløb
Broer i Danmark
Motorløb
Sportsfilm
Motorløb
General Dewings Besøg paa Bornholm

General Dewings Besøg paa Bornholm er en dansk ugerevy fra 1945.

Handling 
Den britiske general Richard Dewing aflægger den 28.-29. juli 1945 et besøg på Bornholm, der på dette tidspunkt er besat af sovjetiske styrker. Han modtages bl.a. af den sovjetrussiske general Jakusjov og amtmand von Stemann. I løbet af opholdet besøger delegationen Østerlars Rundkirke i Gudhjem. De sovjetiske styrker forlader endeligt Bornholm den 5. april 1946, hvorfor bornholmerne kalder denne dag for den "endelige befrielse".

Referencer

Eksterne henvisninger 
 

Dokumentariske optagelser
Danske film fra 1945
Begivenheder i 1945
Bornholms historie
Begivenheder på Bornholm
De Otte i Christiania

De Otte i Christiania er en dansk dokumentarisk optagelse fra 1905 instrueret af Peter Elfelt.

Handling 
I 1905 udspillede der sig en kunstneriske krise i dansk teaterliv, da Dagmarteatrets 8 hovedkræfter, ”De Otte” , brød med teatret i utilfredshed med Martinius Nielsens ledelsesstil. De otte skuespiller-rebeller tog på turné til Christiania og ses i denne optagelse ved Holmenkollen: Johannes Poulsen, Jacques Wiehe, Albrecht Schmidt, Emanuel Larsen, Jacob Jacobsen, Emma Wiehe, Asta Nielsen, Robert Schmidt, Anna Larssen (Bjørner).

Medvirkende 

 Johannes Poulsen
 Jacque Wiehe
 Albrecht Schmidt
 Emanuel Larsen
 Emma Wiehe
 Asta Nielsen
 Robert Schmidt
 Anna Larssen

Referencer

Eksterne henvisninger 
 

Dokumentariske optagelser
Danske film fra 1905
Ingeniørerne slå Feltbro

Ingeniørerne slå Feltbro er en dansk dokumentarisk optagelse fra 1907.

Handling 
Ingeniørsoldater påbegynder feltbro ved at lægge planker over pontonbåde.

Referencer

Eksterne henvisninger 
 

Dokumentariske optagelser
Danske film fra 1907
Danmark i 1900'erne
Hæren
Juletræet (film fra 1907)

Juletræet er en dansk dokumentarisk optagelse fra 1907 instrueret af Peter Elfelt.

Handling 
Vinteroptagelser af børn, der skøjter på Skøjteløbervoldgraven i Fredericia og kælker ned ad en gade, formentlig er der tale om Elfelt-titlen "Skøjteløbning i Fredericia" (1907). Herefter optagelser fra Elfelts studie på Kultorvet, hvor familien samles om juletræet i en stue. De danser rundt om træet, og moderen får gaver (1899). Formentlig er det Elfelts egen familie.

Referencer

Eksterne henvisninger 
 

Dokumentariske optagelser
Danske film fra 1907
Danmark i 1900'erne
Fredericia
Skovshoved Filmen

Skovshoved Filmen er en dansk dokumentarisk optagelse fra 1929.

Handling 
Billeder fra Skovshoved i 1929. Blandt andet fra kirken og havnen. Klippet er uden lyd.

Referencer

Eksterne henvisninger 
 

Dokumentariske optagelser
Danske film fra 1929
Torvedag i Odense

Torvedag i Odense er en dansk dokumentarisk optagelse fra 1906 instrueret af Peter Elfelt.

Handling 
Vue over markedspladsen på Flakhaven. De handlende ses ved boderne. Slagter saver kød op.

Referencer

Eksterne henvisninger 
 

Dokumentariske optagelser
Stumfilm fra Danmark
Danske film fra 1906
Ved Charlottenlund

Ved Charlottenlund er en dansk dokumentarisk optagelse fra 1905 instrueret af Peter Elfelt.

Handling 
Strandliv ved Charlottenlund.

Referencer

Eksterne henvisninger 
 

Dokumentariske optagelser
Danske film fra 1905
Store Heddingefilmen

Store Heddingefilmen er en dansk dokumentarisk optagelse fra 1922.

Handling 
Dyrskue og marked i Store Heddinge, Stevns på Østsjælland: hingstebedømmelse, kørepladsen hvor der køres med hestevogne, islænderheste, præmierede høns (forskellige racer), Sjællands største tyr, markedspladsen med luftgynger, belgiske hopper, tyrebedømmelse, præmiehingste, tombolagevinsten: en ponyvogn, køreprøve med hestevogne, dyrskuets yngste føl - 12 dage gammel.

Valdemarsdagen i Store Heddinge: flagoptog - børn og kvinder, gymnastikopvisning, det daglige brød sælges fra lille tohjulet kærre, Anna Jørgensens Mode- og Broderiforretning, stationen: damplokomotivet kører frem, byens biograf.

Store Heddinge juni 1918: Torvet vandes, Munkevænget, Landmandshotellet, Arbejderstævnet.

Fællesdyrskuet i Store Heddinge, 9.-10. juni 1920 (optaget af Store Heddinge Biografteater): præmierede grise og kvinder på markedspladsen. Optagelserne i begyndelsen af filmen stammer her fra.

Museumsbasaren i Store Heddinge, 1922: ringridning, ringrideroptog gennem byen, hvor også spejdere, folkedansere og brandmænd går med. Optagelser fra Algade og Rengegade. Tilbage til ringridning på pladsen. Børn danser folkedans. Aftenstemning på torvet.

Referencer

Eksterne henvisninger 
 

Dokumentariske optagelser
Danske film fra 1922
Halvvejshuset

Halvvejshuset er en dansk dokumentarisk optagelse.

Handling 
I privatoptagelserne fra Halvvejshuset, Storm P.'s sommerhus ved Julebæk nord for Helsingør, ses Storm sammen med sin kone, Ellen (Ellen Margrethe Jacobsen, 1891-1961), samt venner og familie. De spiller ringspil i haven, bader, nyder udsigten over vandet, leger med hunden og Storm giver et tryllenummer.

Optagelserne er uden årstal.

Referencer

Eksterne henvisninger 
 

Dokumentariske optagelser
Storm P
Haslevs 75 Aars Jubilæum

Haslevs 75 Aars Jubilæum er en dansk dokumentarisk optagelse fra 1945.

Handling 
Haslev fejrer sit 75-års jubilæum som stationsby (1870-1945). Der er flagsmykkede gader og optog gennem byen. Der er optagelser af Haslev Kirke, Haslev Rådhus med byrådsmedlemmerne, som går og ankommer, og selvfølgelig stationsbygningen. Festdagen afsluttes med et spektakulært fyrværkeri. Sidst på filmen er der private optagelser af en familie i deres have.

Referencer

Eksterne henvisninger 
 

Dokumentariske optagelser
Stumfilm fra Danmark
Danske film fra 1945
Danmark i 1940'erne
Haslev
Husum Boldklub (dokumentarfilm)

Husum Boldklub er en dansk dokumentarisk optagelse fra 1934.

Handling 
Husum Boldklubs nye klubhus indvies. Der holdes taler og overrækkes hædersbevisninger foran klubhuset. Unge og lidt ældre mænd får hæftet en medalje på jakke-reverset.

Referencer

Eksterne henvisninger 
 

Dokumentariske optagelser
Danske film fra 1934
Sport i København
Husum
Danmark i 1930'erne
Marstal-filmen

Marstal-filmen er en dansk dokumentarisk optagelse fra 1936.

Handling 
Hverdagslivet og særlige festlige begivenheder og sammenkomster, som de udfolder sig i og omkring Marstal på Ærø. Blandt meget andet ses Eriks Hale med den lange række af badehuse, folkedansere, kapsvømning og udspring i havnebassinet, ringridning, kapsejlads, gymnastikopvisninger, adskillige afgange fra og ankomster til havnen med båd, fåreklipning og sankthans-bål på havnen.

Referencer

Eksterne henvisninger 
 

Dokumentariske optagelser
Danske film fra 1936
Marstal
Hvor der kæmpes mod Bolschevikerne

Hvor der kæmpes mod Bolschevikerne er en dansk dokumentarisk optagelse fra 1919.

Handling 
Efter den russiske revolution i 1917 brød det store russiske kejserrige sammen, og en række nationale mindretal i det tidligere Tsarrige øjnede nu muligheden for selvstændighed og frihed. I Estland og Letland førte selvstændighedsbestræbelserne til blodige uafhængighedskrige mod bolsjevik-Rusland i årene 1918-1920.

På privat initiativ blev der i 1919 oprettet et korps af danske frivillige soldater, der skulle bistå de estiske og lettiske  folk i deres kamp for frihed og selvstændighed. Mere end 2000 danskere meldte sig, men på grund af økonomiske problemer kom kun første kompagni afsted (ca. 200 mand). Under estisk overkommando deltog de danske frivillige i hårde kampe i Estland, Letland og Rusland.
I korpsets kølvand fulgte to danske krigskorrespondenter og filmfotografer, løjtnant W. Møgeltoft-Jørgensen og assurandør Asbjørn Bech. Af den estiske hærledelse havde de to korrespondenter fået tilladelse til at færdes frit på fronten med deres filmkamera. Det blev til denne film, der er et portræt af de baltiske samfund under uafhængighedskrigene i 1919.
 
I flere scener ses de danske frivillige, der er letgenkendelige på deres karakteristiske britiske hjelme. Filmen viser bl.a. danske frivillige i Tartu i Estland, hvor de samles for at rejse med tog til Pskov-fronten i Rusland. Her samarbejdede de danske tropper med de anti-bolsjevikiske russiske hvide styrker i Nordvesthæren, der var kommanderet af den berygtede kosakleder Stanislav Bulak-Balakhovitj, der også ses på filmen. Danske frivillige ses også fejre Valdemarsdagen i Tallinn, og i en af de små landsbyer, der udgjorde kampområdet i Rusland. Desuden ses en række stemningsoptagelser fra de baltiske hovedstæder Riga og Tallinn, samt den russisk by Pskov. Herunder dagligliv, ødelagte bygninger, fattige og krigsfanger. De danske filmfotografers optagelser er de eneste levende billeder, der kendes fra den estiske uafhængighedskrig.

Referencer

Eksterne henvisninger 
 

Dokumentariske optagelser
Danske film fra 1919
Begivenheder i 1919
Borgerkrige
Estlands historie
Den Russiske Borgerkrig
Letlands historie
Krigsfilm